61972J0026
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 26ης Οκτωβρίου 1972 (
*1
)
Αντικείμενο της υποθέσεως:
Ερμηνεία του κανονισμού της Επιτροπής 2403/69, της 1ης Δεκεμβρίου 1962, περί των ειδικών προϋποθέσεων χορηγήσεως των επιστροφών λόγω εξαγωγής ορισμένων προϊόντων στον τομέα χοιρείου κρέατος, και του κανονισμού της Επιτροπής 1041/67, της 21ης Δεκεμβρίου 1967, περί του τρόπου εφαρμογής των επιστροφών λόγω εξαγωγής στον τομέα των προϊόντων που υπόκεινται σε καθεστώς ενιαίας τιμής.
Διατακτικό της αποφάσεως:
1)
Το άρθρο 2 του κανονισμού 2403/69 της 1ης Δεκεμβρίου 1969, περί των ειδικών προϋποθέσεων χορηγήσεως των επιστροφών λόγω εξαγωγής ορισμένων προϊόντων στον τομέα του χοιρείου κρέατος, σε συνδυασμό με το άρθρο 1 του κανονισμού 1041/67 της 21ης Δεκεμβρίου 1967, περί του τρόπου εφαρμογής των επιστροφών λόγω εξαγωγής στον τομέα των προϊόντων που υπόκεινται σε καθεστώς ενιαίας τιμής έχει την έννοια ότι ο έλεγχος των ποιοτικών προϋποθέσεων που καθορίζονται από τον κανονισμό 2403/69 πρέπει να πραγματοποιείται επί δειγμάτων που λαμβάνονται κατά την εκπλήρωση των τελωνειακών διατυπώσεων εξαγωγής.
2)
Το άρθρο 2, παράγραφος 1, του κανονισμού 2403/69 και το σημείο 1 του παραρτήματος II του κανονισμού αυτού, σε συνδυασμό με τη σημείωση που βρίσκεται στο τέλος του κειμένου του παραρτήματος αυτού, έχουν την έννοια ότι «η ένδειξη του Bömer» του διυλισμένου (χοίρειου λίπους υπό την ονομασία) Saindoux πρέπει να καθορίζεται αποκλειστικά σύμφωνα με τη μέθοδο που καθιερώθηκε από το Διεθνή Οργανισμό Τυποποιήσεως (ISO) που αναφέρεται στο εν λόγω παράρτημα.
3)
Στο εθνικό δικαστήριο εναπόκειται να εκτιμήσει, σε μια συγκεκριμένη περίπτωση, την αποδεικτική δύναμη ελέγχου που έγινε «δειγματοληπτικά» και να αποφασίσει ποιες θα είναι οι συνέπειες της εκτιμήσεώς του.
Πρόταση του γενικού εισαγγελέα:
Ταυτίζεται με το διατακτικό.
(
*1
)	Γλώσσα διαδικασίας: η ολλανδική.